CELEX: E2013P0001
Language: hu
Date: 2013-02-13 00:00:00
Title: A Míla ehf. 2013. február 13-án benyújtott keresete az EFTA Felügyeleti Hatóság ellen (E-1/13. sz. ügy)

9.5.2013   
            
            
               HU
            
            
               Az Európai Unió Hivatalos Lapja
            
            
               C 132/13
            
         A Míla ehf. 2013. február 13-án benyújtott keresete az EFTA Felügyeleti Hatóság ellen
   (E-1/13. sz. ügy)
   2013/C 132/08
   A Míla ehf. 2013. február 13-án keresetet nyújtott be az EFTA-Bírósághoz az EFTA Felügyeleti Hatóság ellen. A Míla ehf. vállalkozást Espen I. Bakken ügyvéd és Thomas Nordby ügyvéd (Arntzen de Besche Advokatfirma AS, Bygdøy allé 2, 0204 Oslo, Norvégia) képviselte.
   A felperes a következőket kéri az EFTA-Bíróságtól:
   
               1.
            
            
               Nyilvánítsa semmisnek az EFTA Felügyeleti Hatóság 410/12/COL határozatának 1. cikkét.
            
         
               2.
            
            
               Rendelje el, hogy a Hatóság fizesse ezen eljárás költségét.
            
         
      Jogi és ténybeli háttér, valamint hivatkozott jogalapok:
   
   
               —
            
            
               A felperes az EFTA Felügyeleti Hatóság 2012. november 21-i 410/12/COL határozatának megsemmisítését kéri. A határozattal hivatalos vizsgálati eljárás elindítása nélkül lezárták azt az állami támogatási vizsgálatot, mely annak megállapítására irányult, hogy tartalmaz-e állami támogatást a korábban a NATO megbízásából működtetett optikai kábelvezetékek Vodafone vállalkozás általi használatára vonatkozó megállapodás.
            
         
               —
            
            
               A megtámadott határozat alapjául a Míla ehf. panasza szolgált, mely szerint Izland Külügyminisztériuma állítólagosan jogellenes állami támogatást nyújtott két, korábban a NATO által üzemeltetett optikai kábelvezeték használatára vonatkozó megállapodás keretében. A határozatban az EFTA Felügyeleti Hatóság megállapította, hogy az Izland Külügyminisztériumának Védelmi Ügynöksége és az Og fjarskipti (más néven: Vodafone) közötti, 2010. február 1-jei, az optikai kábelvezetékek használatára és működtetésére vonatkozó megállapodás nem tartalmazott állami támogatást az EGT-megállapodás 61. cikke (1) bekezdésének értelmében, és az ügyet további vizsgálatok nélkül lezárta.
            
         
               —
            
            
               A felperes többek között azzal érvel, hogy:
               
                           —
                        
                        
                           a megtámadott határozat a tények nem megfelelő értékelésére és a vonatkozó esetjog helytelen alkalmazására épül,
                        
                     
                           —
                        
                        
                           az EFTA Felügyeleti Hatóság nem indított hivatalos vizsgálati eljárást a nyújtott támogatást illetően, valamint
                        
                     
                           —
                        
                        
                           az EFTA Felügyeleti Hatóság nem indokolta meg kellőképpen a megállapításait.